Aleksandar Lukašenko

Aleksandar Grigorijevič Lukašenko (bjeloruski: Алякса́ндар Рыго́равіч Лукашэ́нка, Alaksandar Ryhoravič Łukašenka, ruski: Александр Григорьевич Лукашенко, poljski: Aleksander Łukaszenka; rođen 30. augusta 1954.) je Bjeloruski političar koji od 1994. obnaša dužnost predsjednika Bjelorusije. U zapadnim medijima se često opisuje kao "posljednji evropski diktator".

Lukašenko je u mladosti bio komunistički rukovodilac, a kasnije direktor kolhoza i sovhoza. Godine 1990. je izabran za zastupnika u Vrhovnom sovjetu Bjelorusije te se zalagao protiv raspada SSSR-a. Lukašenko je početkom 1990-ih stekao veliku popularnost kao borac protiv korupcije te je na temelju njegovih optužbi oborena vlada Stanislava Šuškeviča.

Godine 1994. Lukašenko se na prvim slobodnim izborima za bjeloruskog predsjednika natjecao kao nezavisni kandidat. Iako su ga mnogi promatrači smatrali autsajderom, njegov populizam mu je donio 45% glasova. U drugom krugu je dobio njih 80%.

Iste godine Lukašenko je uspješno suzbio pokušaj parlamenta da ga opozove, a 1996. je organizirao referendum kojim mandat produžava s četiri na sedam godine. Godine 2001. je dobio druge po redu predsjedničke izbore, da bi 2004. na referendumu ishodio ukidanje ustavnih odredbi o ograničenju mandata.

Dok se u unutrašnjoj politici zalagao za očuvanje sovjetskih ekonomskih institucija i politike, u vanjskoj politici je bio žestoki protivnik američke i zapadne politike. Smatra se jednim od najvjernijih saveznika Rusije, iako je režimu Vladimira Putina to neugodno priznati.

Godine 2006. je izabran treći put za predsjednika. Lukašenko je bio jedan od deset kandidata prijavljenih za predsjedničke izbore održane u Bjelorusiji 19. decembra 2010.http://news.belta.by/en/main_news?id=580390 Lukašenko je 11. oktobra 2015. izabran u petom mandatu za predsjednika Bjelorusije.http://eng.belta.by/all_news/politics/Parliament-approves-11-October-2015-as-Belarus-president-election-date_i_82887.html

Dana 9. augusta 2020, prema preliminarnom brojanju, Lukašenko je ponovo izabran za svoj šesti mandat za predsjednika Bjelorusije. Lukašenko je ostvarila novu pobjedu na predsejedničkim izborima 2025, što je njegov sedmi uzastopni mandat.

 Reference 

Vanjski linkovi

Službena stranica 

Lukašenko, Aleksandar
Lukašenko, Aleksandar
Kategorija:Biografije, Kopis
Kategorija:Živi ljudi